Atvinnuleysi

Atvinnuleysi nefnist það þegar einstaklingur fær ekki atvinnu þegar hann leitar að henni, þótt hann sé fær um að vinna. Hlutfall atvinnulausra af vinnuafli er mikilvæg hagtala.

Margar ástæður geta legið að baki atvinnuleysi í löndum. Peningamagnsinnar telja að aðalatriðið sé að halda verðbólgu í skefjum og þá muni hagvöxtur sjá til þess að atvinna skapist. Þeir sem aðhyllast hugmyndir John Maynard Keynes (Keynessinnar) líta hins vegar á það sem eitt af hlutverkum hins opinbera að örva hagkerfið með opinberum framkvæmdum, og þannig koma í veg fyrir atvinnuleysi.

 Atvinnuleysi á Íslandi 
Skilgreiningu á atvinnuleysi er að finna í lögum um atvinnuleysistryggingar.Lög um atvinnuleysistryggingar Felur hún m.a. í sér að viðkomandi þarf að leita sér að atvinnu með virkum hætti og vera tilbúinn til þess að hefja vinnu, bjóðist hún, vilji hann þiggja atvinnuleysisbætur. Á Íslandi er velferðarkerfi sem tryggir m.a. grunnatvinnuleysisbætur. Félagsmálaráðherra fer með málefni atvinnuleysisbóta og setur reglugerð.Reglugerð um fjárhæð atvinnuleysistrygginga Vinnumálastofnun sér um afgreiðslu atvinnuleysistrygginga.

Þróun á Íslandi í nútíma
Á árunum 1991-2007 var atvinnuleysi á Íslandi að meðaltali 3,3%.  Frá fjórða ársfjórðungi 2007 til fjórða ársfjórðungs 2008 fjölgaði atvinnulausum um 3.900 manns.Hagstofa Íslands: Atvinnuþátttaka og atvinnuleysi á 4. ársfjórðungi 2008 Sökum efnahagskreppunnar sem hófst haustið 2008 jókst atvinnuleysi næstu 2 árin. Í janúar 2009 mældist atvinnuleysi 5,1% hjá körlum og 2,9% hjá konum, alls 4%. Atvinnuleysið var mest meðal fólks á aldrinum 16-24 ára, eða 10,8%. Samkvæmt Hagstofu Íslands var atvinnuleysi 7,7% í ágúst 2009. Mbl.is: Atvinnuleysi 7,7% í ágústVinnumálastofnun: Atvinnuleysi 8,2% í febrúarVísir.is: Skráð atvinnuleysi í febrúar var 8,2%   Atvinnuleysið í febrúar 2010 reyndist hið mesta sem hefur mælst á Íslandi; um 9,3% atvinnuleysi eða að meðaltali 15.026 manns. Það féll svo niður í 7,7% í nóvember 2010.
Í febrúar árið 2016 var atvinnuleysi komið niður í 3,1%. 3,1% atvinnuleysi í febrúar Mbl.is. Skoðað 11. apríl, 2016

Í mars árið 2017 var atvinnuleysi 1,7% Minnsta atvinnuleysi frá því fyrir hrun Rúv, skoðað 3. maí. en síðsumars var það komið niður í 1% og hafði ekki verið minna síðan 2003. tvinnuleysi ekki minna frá 2003  Rúv, skoðað 24. ágúst 2017.

Vegna kórónuveirufaraldursins 2019-2021 jókst atvinnuleysi á Íslandi og var 11,6 prósent í janúar 2021. Atvinnuleysi hér á landi það mesta á Norðurlöndunum Rúv, skoðað 18. febrúar 2021 Einu og hálfu ári síðar var það komið niður í 3,9% Atvinnuleysi dregst saman og mælist 3,9%Rúv, sótt 20/6 2022

 Tilvísanir 

 Tenglar 

 Alþjóðavinnumálastofnunin
 OECD atvinnuleysistölur 
 Vinnumálastofnun Íslands
 Lög um atvinnuleysistryggingar

Flokkur:Hagfræði